हम इसी समय यहाँ से भाग सकते हैं
और यह पता लगा सकते हैं कि तुम्हारे डैड के साथ दरअसल क्या हुआ था।
तुम्हारे पास फ़ैसला करने के लिए सिर्फ़ लगभग 60 सेकंड हैं।
मॉनार्क सुरक्षा तंत्र
क्या करोगे तुम लोग?
- ज़रा रुको। - हमारे पास रुकने का समय नहीं है।
पार्किंग लॉट में वह वैन तुम्हारी है?
मुझे लगा ही था।
निगरानी यंत्र असक्रिय कर्नल लीलैंड शॉ
मैं आपके साथ कहीं नहीं जाऊँगी।
हे, तुम मेरे पास आई थीं।
अगर तुम्हें यह नहीं जानना है
कि तुम्हारे पिता ज़िंदा हैं या मर गए, तो यह तुम्हारी समस्या है।
लेकिन मुझे यह पता करना है।
अगर वह ज़िंदा होंगे, तो हम उन्हें ढूँढेंगे कैसे? हम उनकी तलाश कहाँ से शुरू करें?
वहीं से जहाँ से उसके सुराग़ मिलने बंद हुए थे।
उसके लिए गुड लक।
कई हफ़्ते उनके विमान की तलाश की गई थी।
यहाँ अलास्का के सैंकड़ों वर्ग किलोमीटर इलाक़े की बात हो रही है।
हाँ, तो फिर हम वहाँ ढूँढेंगे जहाँ उन्होंने नहीं ढूँढा।
तो, यह एक "निवाकी" है, इसकी छँटाई बिल्कुल अलग तरीक़े से होती है।
तो, बेशक, यह काफ़ी दिलचस्प है।
देखो, मैं बस इतना चाहती हूँ कि मेरे डैड यह जो भी
अजीब काम कर रहे थे, ये मॉनार्क के बदमाश मुझे उस चीज़ में ना घसीटें।
तुम भी यही चाहते हो?
- मैं अपने पिता को ढूँढना चाहता हूँ। - मैं भी।
आप उन्हें क्यों ढूँढना चाहते हैं?
इसमें आपका क्या फ़ायदा है?
हिरोशी रैंडा मेरे लिए भतीजा नहीं, एक बेटे जैसा है।
परिवार के नाम पर मेरे पास सिर्फ़ वही है। यही मेरा फ़ायदा है।
यह पागलपन है।
तुम्हारे डैड की गुप्त अलमारी में से गोपनीय फ़ाइलें मिलने से भी ज़्यादा बड़ा पागलपन?
एक गुप्त भाई होने से भी ज़्यादा बड़ा पागलपन?
एक गुप्त परिवार होने से?
उन्हें पता चल गया है। वैन की तरफ़ चलो।
आपातकालीन स्थिति
कृपया सावधान रहें
- गाड़ी मैं चलाऊँगा। चाबियाँ मुझे दो। - नहीं, यह किराए की है।
- मुझे नहीं लगता आपको अनुमति है। - भगवान, बिल्कुल अपने पिता पर गए हो। चलो भी।
आपातकालीन स्थिति
कृपया सावधान रहें
- अच्छा, चाबी कहाँ लगेगी? - हे भगवान।
आपने पिछली बार गाड़ी कब चलाई थी?
मैं तैरने, उड़ने और चार पहियों पर चलने वाली किसी भी चीज़ को संभाल सकता हूँ।
पैर पैडल पर रखो। बटन को दबाओ।
- बटन? - हाँ!
हूआह!
वह ली शॉ है!
वे दक्षिणी द्वार की तरफ़ जा रहे हैं!
दक्षिणी द्वार को बंद करो!
रोको!
ध्यान से!
टक्कर का बीमा है?
हाँ।
आप क्या कर रहे हैं? हम कहाँ जा...
ध्यान से!
आप पागल हैं क्या?
तुम कभी अपनी दादी के साथ गाड़ी में नहीं बैठीं।
पकड़कर रखना।
वह वापस आ रहा है! मुख्य द्वार!
हे भगवान!
मुझे यह पसंद नहीं आ रहा।
हाँ, तुम यह कई बार बता चुके हो, बिली।
हमने हमेशा आज़ाद रहकर काम किया है।
क्योंकि कोई हमारी बातों को गंभीरता से नहीं लेता।
देखो, अगर तुम इसे हमारा मॉन्स्टर हंट का
एक छोटा निजी क्लब बनाना चाहते हो, तो ठीक है। हम अर्ज़ी वापस ले लेते हैं।
लेकिन अगर तुम्हें कुछ बड़ा करना है,
तुम कुछ महत्वपूर्ण करना चाहते हो, तो हमें
आर्थिक मदद की ज़रूरत पड़ेगी।
यह आदमी भरोसे के लायक़ है?
जब तक हम उसके अपमान का कारण नहीं बनते, तब तक तो है।
ठीक है।
- ठीक है। - हाँ।
मॉनार्क में आपका स्वागत है, जनरल।
किसने सोचा था कि सुरक्षा करते-करते तुम कमान अपने हाथों में ले लोगे?
और ये ज्ञानी लोग तुम्हें पसंद भी आने लगे हैं, शॉ।
यह उन बिल्लियों को संभालने जैसा है, सर,
जिनके पास गाइगर काउंटर हो और वे ख़ुद को आपसे ज़्यादा होशियार समझती हों।
मेरे सहकर्मी : डॉ. मिउरा, विलियम रैंडा।
आपकी प्रमोशन के लिए बधाई हो, जनरल।
- शुक्रिया, मिस। - बिल्कुल। और आप मुझे डॉक्टर कह सकते हैं।
मुझे माफ़ करना।
आप हमें कुछ दिखाना चाहती थीं, डॉक्टर?
1954 फ़िलिपींस की घटना के दो साल बाद
यह क्या बला है?
यह एक तरह का जीवावशेष ही है ना?
कोई भी यही सोचेगा,
लेकिन हमने यह छाप इंडोनेशिया के एक दलदली मैदान में ली थी।
तीन हफ़्ते पहले, बारिश के पानी से इसके भर जाने से पहले।
कोई इतना बड़ा जीव बिना दिखाई दिए ऐसे कैसे घूम सकता है?
मुझे लगता है यह टेलीपोर्टे...
हम कई संभावनाओं पर काम कर रहे हैं, सर।
यह तो बहुत ख़ौफ़नाक है।
लेकिन जब तक तुम हमें यह नहीं दिखाते कि यह किसका है, तब तक यह निशान बस रेत में बना एक गड्ढा है।
तुम कम से कम एक तस्वीर तो ले आते?
हम सिर्फ़ तस्वीर लेने की क्यों सोचें?
अगर हम उसे किसी तरह बाहर आने के लिए ललचा सकते हों तो?
हमें सिर्फ़ 68 किलो यूरेनियम चाहिए।
और इस बारे में मैं समझाता हूँ, सर।
इतना तो हमने जापान पर गिराया था।
इस सबका क्या मतलब है?
जनरल, जब मैं अपनी डॉक्टरेट के लिए रिसर्च कर रही थी,
मैंने ट्रोपोस्फ़ीयर में असामान्य रेडिएशन ट्रेल देखीं।
और हमें लगता है कि उसका सीधा सम्बन्ध
टाइटन की गतिविधियों से हो सकता है।
तुम्हें लगता है वे रेडियोएक्टिव हैं?
वे इतना रेडिएशन छोड़ते नहीं हैं, जितना भोजन के रूप में सोखते हैं।
मुझे लगता है हमें इस पर सक्रिय रूप से काम करना चाहिए, सर।
यहाँ उनका सामना करने से बेहतर है हम उनका सामना वहाँ करें।
- क्या आइक ऐसा ही नहीं कहते? - हमारे सेना प्रमुख,
प्रेज़िडेंट आइज़नहॉवर कहेंगे
कि राष्ट्रीय सुरक्षा के लिए हमें ज़्यादा से ज़्यादा यूरेनियम चाहिए।
बुरा मत मानिएगा, सर, कोई ऐसा जीव,
इतना बड़ा जीव,
वैश्विक सुरक्षा के लिए एक बहुत बड़ा ख़तरा है।
हाँ। हाँ! हम कामयाब हो गए।
तुम्हें कोई अंदाज़ा है कि यह कितनी बड़ी बात है?
मैं कहूँगी, 68 किलो।
हो सके तो अगली बार, टेलीपोर्टेशन की बात मत करना।
यह एक धारणा है।
हाँ, वह तो पृथ्वी का सपाट होना भी है,
लेकिन इससे तुम्हें पेंटागन से आर्थिक मदद नहीं मिलेगी।
हम क्रमिक विकास, प्राणीशास्त्र, भौतिकी में सदियों से स्वीकृत विज्ञान को
आगे बढ़ाने की बात कर रहे हैं।
हमें अपने दिमाग़ खुले रखने चाहिए।
हाँ, और आँखें भी, बिली।
सौदा करने के दौरान सोच-समझकर बोलना चाहिए।
यह खोजों से भरी एक यात्रा है।
इसलिए मैं कुछ बंदूकधारी असभ्यों से मदद लेने के लिए
अपनी बात भी ना बोलूँ, ऐसा नहीं हो सकता।
हमें बहुत सारा काम करना है।
ठीक है?
मैं तुम लोगों से दफ़्तर में मिलता हूँ।
तुम जानते हो वह कैसा है।
हाँ, जानता हूँ।
अगर तुम नहीं होते, तो हम में से कोई यहाँ नहीं होता।
और यह कोई धारणा नहीं है, यह सच है।
तो, तुम कह रही हो कि यहाँ बंदूकधारी असभ्यों के लिए जगह है?
शुक्रिया।
हालाँकि उसकी बात सही है।
अगर हम ख़ुद को और अपने काम को छुपाते हैं,
तो फिर यह सब करने का क्या मतलब है?
"गॉडज़िला" किरदार पर आधारित
मॉनार्क : लेगसी ऑफ़ मॉन्सटर्स
हमने पेंसिल और काग़ज़ से शुरू किया था।
अभी भी कोई ख़ास तरक़्क़ी नहीं हुई है।
पता नहीं बिली ये डायरियाँ कैसे लिखता था।
वह अपने सामने आने वाली हर अजीब चीज़ के बारे में लिखता रहता था,
जब तक कि उसकी पेंसिल पूरी तरह घिस ना जाए।
- डैड भी यही करते थे। - अच्छा?
उनके पास एक क़लमतराश चाकू था जिससे वह पेंसिलें छीलते थे।
और छीलन हर कहीं यूँ ही छोड़ देते थे।
माँ उसे साफ़ कर-करके परेशान हो जाती थीं।
देखो, इसमें कुछ तो ऐसा है जो हिरोशी नहीं चाहता था कि मॉनार्क को पता चले।
और मेरा दिल कहता है कि अगर हम उस चीज़ को उनसे पहले ढूँढ लेते हैं, तो हम हिरोशी तक पहुँच जाएँगे।
मे ने इन्हें डिकोड करने के लिए कुछ बनाया था, लेकिन वह इसके घर पर है।
अच्छा।
वैसे, नहीं, मैंने दरअसल... मैंने उन्हें पहले ही डिजिटाइज़ कर दिया था।
मतलब, मुझे लगा उसकी ज़रूरत पड़ सकती है।
तो, ठीक है, ज्ञानी उस्ताद।
यह देखो कि क्या उसमें अलास्का से सम्बन्धित कुछ है।
अच्छा। वैसे, अर्धविकसित विज़ुअल डेटा में कुछ ख़ास शब्द खोजना
कोई आसान काम नहीं है।
यह गूगल करने जैसा नहीं है।
आप जानते हैं गूगल क्या है?
मुझे काल कोठरी में क़ैद नहीं किया गया था, मे।
मॉनार्क की स्थापना कब हुई थी?
1940 के दशक के अंत में या उसी के आसपास।
फिर आपकी उम्र तो 90 साल के आसपास होगी?
मैं क्या कह सकता हूँ? मेरे जीन्स अच्छे हैं, हँ?
वाह।
वैसे यह सब आख़िर है क्या?
उम्मीदें।
सपने। आकांक्षाएँ।
हम मॉनार्क के लिए यही चाहते थे, लेकिन फिर उसके लोग रास्ता भटक गए।
और अब उन्हें देखो। वे लोग मॉन्स्टर्स के बजाय तुम लोगों का पीछा कर रहे हैं।
क्या हमारे डैड सच में उनके लिए काम करते थे? मॉनार्क के लिए?
यह तुम्हारा पारिवारिक व्यवसाय है।
वह जानते थे मॉन्स्टर्स सच में होते हैं।
आप सब जानते थे।
आप लोगों को सचेत करके जो हुआ, उसे रोकने की कोशिश कर सकते थे।
हे, हम बिल्कुल यही करने की कोशिश कर रहे थे।
लेकिन तुम वहाँ थीं। तुमने उसे देखा था।
तुम्हें सच में लगता है कि इस धरती पर कोई भी चीज़ उसे रोक सकती थी?
उस मॉन्स्टर को रोक सकती थी?
फिर तो उन्होंने अपनी ज़िंदगी को बेकार ही गँवाया।
वह हमारा पारिवारिक व्यवसाय नहीं है...
वह पारिवारिक श्राप है।
बिकीनी एटॉल 1954
तुमने लार्ज-फ़ॉर्मेट कैमरा रख लिया था?
- हाँ, बिली। - ठीक है।
- और लम्बे लेंस? पाँच सौ मिलीमीटर वाले? - ओह, नहीं।
मैं साइज़्मोमीटर और सारी अतिरिक्त फ़िल्म के साथ वह भी भूल गई।
बहुत बुरा हुआ। अब "नेशनल जियोग्राफ़िक" के कवर पर कैसे आओगे?
यह क्या बकवास है?
मैंने तुमसे कहा था कि हम उस कमीने पर भरोसा नहीं कर सकते।
हे, ज़रा रुको। इसे मुझे संभालने दो।
इसे बस मुझे... इसे मुझे संभालने दो।
जनरल।
सर, यह ऐसी दिशा में जाता हुआ लग रहा है, जिसकी हमने कोई बात नहीं की थी।
हमने यह बात की थी कि तुम्हें बड़ी मात्रा में यूरेनियम चाहिए।
बम की शक्ल में नहीं, सर।
तुम्हें ठीक से बताना चाहिए था।
आप हमें बता सकते थे।
बेहद गुप्त परमाणु परीक्षण इस तरह नहीं किए जाते, बेटा।
मैं समझता हूँ, सर।
हमारे सामने जो भी जीव है, वे बस उसे समझने का एक मौक़ा माँग रहे हैं।
हम तो यह भी नहीं जानते कि वे क्या चीज़ हैं...
वे वैश्विक सुरक्षा के लिए एक बहुत बड़ा ख़तरा हैं।
सही कहा ना?
हाँ, सर।
तुम्हें यहाँ कितने सितारे दिखाई दे रहे हैं?
एक, सर।
जिसका मतलब शायद यह है कि हमने जो भी माँगा था, उसकी मंज़ूरी लेने के लिए...
आपको दो या तीन या चार अलग-अलग स्तरों पर बात करनी पड़ी।
और उन सब सितारेधारी लोगों की राय यह थी
कि अगर हम उस चीज़ को बाहर आने के लिए ललचा सकते हैं, तो हमें उससे यहीं निपटना चाहिए।
अभी।
तो, वह मॉन्स्टर हो या ना हो, वह चीज़,
वह चीज़ किसी बक्से में बंधकर लोस आलामोस नहीं जाएगी।
मुझे एहसास है कि उन्होंने ऐसा नहीं सोचा था,
लेकिन यह बात हम सबसे काफ़ी आगे जा चुकी है।
तुमने संयुक्त राज्य की सेना का समर्थन माँगा था।
तुम्हें समर्थन मिल रहा है।
हे, मैं बोल रही हूँ।
माफ़ करना, यहाँ हवा तेज़ है।
मैं एक नाव पर हूँ, एक जहाज़ पर।
तुम्हें पता है मैं तुम्हें यह नहीं बता सकती।
हे, सुनो, मैं...
हे, क्या कुछ देर के लिए मैं अपनी बात बोल लूँ?
देखो, हो सकता है मैं जल्दी वापस आ जाऊँ।
नहीं, मेरा यक़ीन करो। सच में।
अगर मुझे पता होता, मैं तुम्हें बता देती।
हे, मुझे जाना होगा। हाँ, समय ख़त्म हो गया।
यह पर्यावरण के लिए अच्छा नहीं है।
मछली प्लास्टिक खाती है और हम मछली को खाते हैं।
मैं ग्रीनपीस को थोड़ा चंदा दे दूँगी।
या तुम मुझे बता सकती हो कि तुमने अपना फ़ोन समुद्र में क्यों फेंक दिया।
क्या तुम्हें कुछ चाहिए?
आगे क्या करना है, वह उस बारे में बात करना चाहते हैं।
तुम उस कमीने बुड्ढे पर भरोसा करते हो?
अब तुम्हें हमारे लिए जोखिम उठाने की कोई ज़रूरत नहीं है,
अगर तुम्हें वापस जाना है तो बिल्कुल नहीं।
यह मेरी ग़लती से हुआ है।
- यह मेरी समस्या है। - हाँ।
हाँ, यह तुम्हारी समस्या है। और केट की। लेकिन तुमने मुझे इसमें घसीट लिया।
तुम्हारी वजह से मैंने अपना काम और अपना घर,
अपनी ज़िंदगी, जो कुछ मैंने अब तक बनाया था, मेरी पहचान, सब कुछ खो दिया।
- मुझे नहीं पता था, ऐसा होगा। - हाँ, ठीक है।
लेकिन जब तक हम तुम्हारी यह समस्या सुलझा नहीं लेते और मुझे वह सब वापस नहीं मिल जाता जो मैंने
तुम्हारी वजह से खो दिया है, तुम मुझे नहीं बता सकते कि मुझे क्या करना चाहिए।
मैं जितना इंतज़ाम कर सकता था, मैंने कर दिया।
लेकिन एक बात है, दोस्तों।
अगर सरहद पर तैनात किसी अति उत्साही गार्ड ने हमें इनके साथ पकड़ लिया,
तो हमारा खेल तुरंत ख़त्म हो जाएगा।
इसलिए हमें इनसे छुटकारा पाना होगा।
नहीं।
आपने कहा था कि मेरे पिता को ढूँढने की कुंजी इसमें है।
मे के लैपटॉप पर इसकी एक कॉपी है।
- ये कोई पवित्र निशानी नहीं... - मुझे परवाह नहीं।
मैं आपकी सारी बातें क्यों मानूँ?
और हम कोरिया क्यों जा रहे हैं?
मेरे पिता अलास्का में ग़ायब हुए थे।
अलास्का उस तरफ़ है!
- आपको कोई अंदाज़ा भी है आप क्या कर रहे हैं? - मैं हम सबको जापान के बाहर तो ले आया, नहीं?
इस जहाज़ पर, बिना पासपोर्ट के, मॉनार्क के आदमियों से बचाकर।
देखो, पोहांग में एक आदमी है, जिसकी हमें ज़रूरत है।
वह मेरा पुराना दोस्त है।
उसके अलावा शायद अब मेरा और कोई दोस्त नहीं है।
पर तुम सही हो।
हिरोशी तुम्हारा डैड है।
और तुम्हारा।
अब, अगर तुम दोनों फ़ैसले लेना चाहते हो, तो तुम्हें पूरा हक़ है।
तो, एक बार वहाँ पहुँचने के बाद...
कहाँ जाना है?
पोहांग दक्षिण कोरिया
- अच्छा, आपका दोस्त कहाँ है? - मुझ पर भरोसा रखो, ठीक है?
ज़रा रुको। हमें लाइन नंबर दो में लगना है। चलो।
कोरियाई पासपोर्ट विदेशी पासपोर्ट
हम यहीं ठीक हैं।
मुझे लगता है हमें लाइन नंबर दो में लगना चाहिए।
धत् तेरे की।
- पासपोर्ट। - माफ़ करना?
पासपोर्ट!
तुम अंग्रेज़ी बोलते हो?
अंग्रेज़ी?
देखो, बात यह है।
मेरे साथ मेरी बहन के गोद लिए हुए पोता-पोतियाँ हैं, ठीक है?
तो हम उस जहाज़ पर थे।
और मैंने उनसे कहा, सुरक्षा के लिए, हमें सब कुछ एक ही बैकपैक में रख देना चाहिए।
बैकपैक, समझ रहे हो ना?
तो, ख़ैर, देखो, हम आतंकवादी नहीं हैं,
और मैं कभी उत्तरी कोरिया नहीं गया हूँ, इसलिए...
- हे! रुक जाओ। हे! - हे भगवान। प्लीज़, प्लीज़!
मेरे पास मेरा पासपोर्ट है। मेरे पास मेरा पासपोर्ट है।
क्या मैं अमेरिकी दूतावास को संपर्क कर सकती...
नहीं। क्या, कोई जुर्माना वग़ैरह लगेगा क्या?
मैं... क्योंकि मैं ख़ुशी से तुम्हें पैसे दे सकता हूँ,
- ताकि तुम उस पैसे से जो चाहो कर सको। - यहाँ हो क्या रहा है?
- इसमें तुम्हारा क्या जाएगा? - मेरी नौकरी।
- हम जेल नहीं जा सकते। - शॉ ने हमें बर्बाद कर दिया।
यहाँ सब तुम्हारे हाथ में है ना?
मैं बस तुम्हें कुछ बताना चाहता हूँ। इसमें तुम्हारा भी फ़ायदा होगा!
हम बिकाऊ नहीं हैं।
फिर तुम जितने दिखते हो, उससे भी बड़े बेवक़ूफ़ हो।
- मतलब, तुम... - हद है।
मैंने तुमसे कहा था
कि तुम्हारी मुलाक़ात कुछ बहुत बेवक़ूफ़ लोगों से होगी।
जानता हूँ।
अरे, यार। अपने हाथ थोड़ा सम्भालकर नहीं चला सकते?
नहीं। मेरे भाई!
कितना समय हो गया, डू-हो।
तुम हर बार और जवान लगते हो। अच्छे लग रहे हो।
ऐसा नहीं है। लेकिन सब मुझसे ऐसा ही कहते हैं।
हे, किसी को वह मिले, उससे पहले हमें निकलना होगा।
- चलो। - चलो!
थोड़ा तो भरोसा रखो। चलो।
कमीना।
जापान में स्वागत है, मैम।
शुक्रिया, टिम। मुझे जापान आकर हमेशा अच्छा लगता है।
हालाँकि इस वीकेंड मुझे
अपनी बेटी को उसके कॉलेज डॉर्म में शिफ़्ट करवाना था।
बधाई हो।
लेकिन अब इस महत्वपूर्ण दिन पर मेरा पूर्व-पति उसके साथ है,
क्योंकि ली शॉ ने अपने इतने बढ़िया रिटायरमेंट पैकेज का
अब और फ़ायदा ना उठाने का फ़ैसला किया है।
- मैम, अगर अनुमति हो तो, मैं... - नहीं, अनुमति नहीं है।
उसने तुमसे क्या कहा था?
कुछ क़ीमती डेटा चुरा लिया गया है। हमें उसे वापस लाना है।
और क्या उसने इस बात का ज़िक्र किया था कि अपनी मर्ज़ी से यह अभियान चलाने का
उसके पास कोई अधिकार नहीं है?
मैंने बस मान लिया था...
उस विमान में ईंधन भरा जा रहा है और वह 30 मिनट में यहाँ से जाने के लिए तैयार होगा।
तुम दोनों उस पर सवार होगे।
हम यहाँ से नहीं जा सकते। उनके पास बिल रैंडा की फ़ाइलें हैं।
साठ साल पुराने फ़ील्ड नोट्स
और सनकी धारणाएँ एक और जी-डे को रोकने में हमारी मदद नहीं कर सकतीं।
हाँ, मतलब, ली शॉ को तो ऐसा नहीं लगता।
अगर तुम्हें सच में लगता था कि वे इतनी ज़रूरी हैं,
तो तुम उन्हें डॉ. सेरीज़ावा या मेरे पास क्यों नहीं लाए?
यह काम अकेले क्यों कर रहे थे?
यह हमारा मिशन चल रहा है या तुम्हारा?
पक्की बात है?
वे सब?
ठीक है, इंतज़ार करो।
शॉ दक्षिण कोरिया में है।
चेहरा पहचानने वाले एआई ने उसे और दूसरे लोगों को पहचान लिया,
जब उन्हें पोहांग के बंदरगाह पर कस्टम वालों ने रोक लिया था।
किसी तरह, वह वहाँ से बचकर भाग गया।
तुम, 30 मिनट में उस विमान पर।
तुम, एक अच्छी टीम बनाओ और शॉ के पीछे लग जाओ।
तुम्हें जो भी चाहिए, मिलेगा।
मुझे मेरा साथी चाहिए।
अगर यह सही हुआ तो?
शॉ इतने सालों से असक्रिय था। वह अभी हरकत में क्यों आया है?
अगर मैं जल्दी करती हूँ, तो हो सकता है मैं शॉ को पकड़ लूँ, लेकिन इसके बिना नहीं।
इससे बेहतर और कोई नहीं समझता कि शॉ के दिमाग़ में संभवतः क्या चल रहा है
और उसके लिए ये फ़ाइलें इतनी ज़रूरी क्यों हैं।
पागल ही पागल को समझता है।
हे, डू-हो। मैंने जो सामान माँगा था, वह ले आए?
हाँ। वह विमान पर रख दिया है।
बैम्बू बॉम्बर?
मैंने जेट के लिए कहा था, डू-हो, पंखों वाली एल्युमीनियम की क़ब्र के लिए नहीं।
इसके साथ जो भी बुरा हो सकता है,
- पहले ही हो चुका है। - हाँ।
ठीक है। एयर डू-हो, तुरंत उड़ान भरने के लिए तैयार हो जाइए!
हम इतनी दूर अलास्का इससे जाएँगे?
इसे पुराना मत समझो।
विंटेज मानो।
सोनार पर अभी भी कुछ नहीं है, जनरल। हमें और कितना इंतज़ार करना है?
इतनी गर्मी में पकेट को शर्मिंदगी उठानी पड़ सकती है।
अगर वह चीज़ नहीं आई,
तो यह मानकर चलो कि हम सेना का समर्थन खो देंगे।
यह उन्हें एक ऐसी चीज़ को ख़त्म करते हुए देखने से तो बेहतर ही है, जिसे वे समझते तक नहीं हैं।
- यह कौन सी रीडिंग है? - क्या हुआ है?
पता नहीं, सर। यह शॉर्ट हो गया है।
मुझे अपडेट दो। क्या हो रहा है?
सावधान! सावधान! सोनार में संपर्क हुआ है।
क्या वह एक डायनासॉर है?
क्या वह कवच है?
कमबख़्त इसे किस चीज़ से सुरक्षा चाहिए?
हमसे।
बाप रे।
कितनी तेज़ रफ़्तार से आगे बढ़ रहा है।
हमें यह पहले कभी दिखाई क्यों नहीं दिया?
अगर ये लोग अपने इरादों में कामयाब हो गए, तो हम इसकी वजह कभी नहीं जान पाएँगे।
यह ग़लत है।
जनरल?
जनरल, मुझे लगता है हमें पीछे हटने के बारे में सोचना चाहिए, सर।
अगर हम दुश्मन के बारे में कुछ जान नहीं पाएँगे तो...
अगर तुम यह देखने के लिए रुकते हो कि दुश्मन क्या करने वाला है,
तो तुम पहले ही जंग हार चुके हो, बेटा।
हे भगवान।
कैसल ब्रावो के लिए अनुमति है!
सावधान! सावधान!
तीस सेकंड में कैसल ब्रावो को विस्फोट का संकेत भेज रहे हैं!
दस, नौ, आठ, सात, छह...
- मुझे जाने दो! जाने दो! - के। अब कुछ नहीं हो सकता।
मुझे यह रोकना होगा!
रुक जाओ!
- ...दो, एक। - प्लीज़ ऐसा मत करो!
तुम ऐसा नहीं कर सकते!
प्लीज़!
शानदार।
हाँ, सच में।
हमने यह क्या कर दिया?
क्या हमारे पिता की असली ज़िंदगी यही थी?
जब वह कहते थे कि वह एक सॉफ़्टवेयर डेवलपर्स कॉन्फ़्रेंस में हैं,
वह दरअसल छुपकर सरहदें पार कर रहे थे और मॉन्स्टर्स का पीछा कर रहे थे?
वैसे, जब हिरोशी ने हमारे साथ काम करना शुरू किया, तब तक रोमांच के दिन ख़त्म हो चुके थे।
तब तक मॉनार्क में बस ख़र्च को क़ाबू करना और हिसाब-किताब लगाना रह गया था।
वहाँ उसे "डेटा से संचालित" कहा जाता था।
आप उनसे आख़िरी बार कब मिले थे?
पता नहीं। लगभग 20 साल पहले।
तब तक मैं बूढ़ा हो चुका था।
अगर तुम दोनों अपनी स्थिति को समझने के लिए मुझसे कुछ जानना चाहते हो,
तो मेरे पास कुछ नहीं है। मेरा मतलब है, हीरो एक सामान्य बच्चा ही था।
वह छोटे जानवरों को परेशान नहीं करता था।
बाथरूम जाने में दिक़्क़त नहीं करता था।
एक मनोरोगी के सटीक लक्षण।
"वह तो अच्छा आदमी लगता था।
- कौन सोच सकता था?" - क्या तुम यह सब बोलना बंद करोगी?
वह अपनी मॉम पर गया था। इतना तो मैं कह सकता हूँ।
जो चाहता था, वही करता था
और रास्ते में आने वाली किसी मुश्किल से हार नहीं मानता था।
और उसने मुझसे कभी झूठ नहीं बोला।
यह एक राज़ है, केट, झूठ नहीं।
दो अलग चीज़ें जिनमें कोई अंतर नहीं।
मेरे लिए नहीं।
मैं इस फ़ैमिली थेरेपी को रोकना नहीं चाहती, लेकिन लगता है मुझे कुछ मिला है।
तो मैं "अलास्का" शब्द से डेटा ढूँढ रही थी,
और मेरे सामने बस लापता डॉगस्लेडर और "यूकॉन हिममानव" के दिखाई देने की जानकारी आ रही थी।
लेकिन आपने कहा "डेटा से संचालित,"
तो मैंने यह देखने के लिए नंबरों में ढूँढा कि क्या यह परिणाम में अलास्का के
निर्देशांक दिखाता है या नहीं।
वह बिली की लिखाई है।
हाँ। यह पूरी दुनिया की जगहों के निर्देशांक हैं।
मतलब, मैक्सिको, एशियाई घास के मैदान, उत्तरी अफ़्रीका।
और लगता है इस सूची में वह हर जगह जा चुके थे, सिवाय इस एक के।
और जब मैं इसे नक़्शे में डालती हूँ...
ओह, हाँ।
अगर हमें पता होता कि तुम्हारे पिता का हवाई जहाज़ किस तरफ़ जा रहा था, जब वह ग़ायब हुआ,
तो मैं बिल्कुल ठीक जगह बता सकता था।
उस फ़्लाइट का नाम 74... करके कुछ था।
उन्होंने नोम से बैरो का फ़्लाइट प्लैन भेजा था।
नोम से बैरो।
बस, यही है।
इसके लिए मैं तुम दोनों को एक बढ़िया डिनर खिलाऊँगा।
तैयार हो जाओ, डू-हो।
- हमें पता चल गया है, हमें कहाँ जाना है। - मैं संभाल लूँगा।
इसका क्या मतलब है? वह बैरो क्यों जा रहे थे।
ना, वह बैरो की तरफ़ जा रहा था।
लेकिन उसकी मंज़िल कहीं और थी।
केको?
तुम ठीक हो?
उसे मुझे रोकना नहीं चाहिए था।
हाँ, वह अपना स्वार्थ देख रहा था।
अगर वह नहीं रोकता, तो क्या हो सकता था?
तुम्हें यहाँ से निकाल देते, गिरफ़्तार कर लेते, शायद देश से निकाल देते।
तुम किसी भी हालत में उन्हें बम दाग़ने से नहीं रोक सकती थीं।
जनरल ने फ़ंडिंग की बात करने के लिए मुझे बुलाया था।
मुझे लगा, चूँकि हमारा काम बंद होने ही वाला है,
तो क्यों ना उनसे खुलकर माँग लूँ।
तो मैंने उन्हें एक प्रस्ताव दिया, मॉनार्क की कई सारी आउटपोस्ट,
अतिरिक्त कर्मचारी, जाँच यंत्र, और भी जो कुछ चाहिए।
उन्होंने अस्वीकार कर दिया...
कहने लगे हमने बहुत कम माँगा है।
वे हमें एक ख़ाली चेक दे रहे हैं,
यह ढूँढने के लिए कि क्या ऐसे और भी मॉन्स्टर्स मौजूद हैं।
तुमने यह कैसे कर लिया?
मैंने उनसे एक आसान सा सवाल पूछा।
अगर अगला मॉन्स्टर प्रशांत महासागर के बजाय कहीं और से निकलता है तो?
- अगर वह न्यूयॉर्क या वॉशिंगटन के पास हुआ तो? - तब हमें पूरी दुनिया को यह बात बतानी होगी।
तुम कह रहे हो कि तुम एक हाइड्रोजन बम के
विस्फोट की गोपनीय जानकारी दुनिया के सामने ले जाना चाहते हो?
- क्यों नहीं? - क्योंकि रोज़नबर्ग्स को करंट देकर मार दिया गया था।
अगर...
मान लो हमें एक और मॉन्स्टर मिल जाता है...
क्या जनरल को सब कुछ बताना ज़रूरी है?
माफ़ करना, क्या तुम कह रही हो कि मैं अपने वरिष्ठ अधिकारी से झूठ बोलूँ?
नहीं। लेकिन झूठ और राज़ दो अलग चीज़ें हैं।
मुझे नहीं लगता कोर्ट मार्शल अदालत इस अंतर को समझेगी, के।
क्या तुम्हें हम पर भरोसा है?
क्या तुम्हें इस पर भरोसा है?
ठीक है।
मैं उन्हें सिर्फ़ वही बता सकता हूँ, जो तुम मुझे बताते हो।
और मुझे यक़ीन है कि तुम मुझे वह सब कुछ बताओगे जो मुझे जानने की ज़रूरत है।
क्या तुम्हें इससे कोई परेशानी है?
तुम्हें है?
मुझे इससे कोई परेशानी नहीं।
- हाँ। ठीक है ना? - ठीक है।
- हाँ। हाँ। - हाँ।
सब कुछ ठीक है।
गुड मॉर्निंग।
हम कहाँ हैं?
यूएस ऑफ़ ए। हम तुम्हारे पापा तक जल्दी पहुँच जाएँगे।
उनसे मिलने को बेताब नहीं हो?
तुम्हें इससे क्या मतलब? क्या तुम भी उनके बेटे हो जिसके बारे में मुझे नहीं पता?
माफ़ करना। मैंने तो बस यूँ ही पूछा।
मुझे माफ़ कर दो।
यह बस, मुझे नहीं पता मैं किस चीज़ से ज़्यादा डरी हुई हूँ :
इस बात से कि हम डैड को नहीं ढूँढ पाएँगे, या इससे कि हम उन्हें ढूँढ लेंगे।
दोनों स्थितियों में मेरे लिए यह बहुत मुश्किल होगा और मुझे नहीं पता मैं यह सब और कब तक सह सकती हूँ।
मैं तुम्हें एक राज़ की बात बताता हूँ।
आप ज़िंदगी की क़द्र तब तक नहीं करते, जब तक कि आपको इसे खो देने का डर नहीं होता।
जब आप दूसरे लोगों को उनकी ज़िंदगियाँ खोते हुए देखते हैं, तब फ़र्क़ नहीं पड़ता।
मैंने बहुत लोगों को मरते हुए देखा है।
मेरे पिता, मेरे दोस्त।
हर सुबह बिस्तर से उठने पर आपको कोई अंदाज़ा नहीं होता, कब क्या हो जाए।
आपकी ज़िंदगी में भयानक चीज़ें हो सकती हैं, लेकिन आपको दर्द से भागना नहीं चाहिए।
ख़ुद को देखो।
अगर तुम कायर बनकर छुपी रहतीं, तो कोरिया में चोरी-छुपे घुस नहीं पातीं,
डू-हो से कभी नहीं मिल पातीं
और तुम्हें अपने पापा को "भाड़ में जाओ" कहने का मौक़ा कभी नहीं मिलता।
- यह क्या था? - हे, भाई।
लगता है हमारी मंज़िल क़रीब है।
लगता है यही वह जगह है।
हीरो जिस भी चीज़ के पीछे था, मुझे लगता है हमें वह मिल गई है।
- यहाँ से मैं संभालता हूँ, डू-हो। - हवाई जहाज़ तुम्हारा हुआ।
अब हम थोड़ी अतरंगी उड़ान भरेंगे।
पीछे जो कुछ है, उसे बांध दो। हालत बिगड़ने वाली है।
- क्या? - नहीं, नहीं, नहीं, नहीं। रुको, रुको।
मैं चाहता हूँ तुम यहीं रहो। पेटी बांध लो।
मतलब, वह विमान क्यों उड़ा रहे हैं?
ऐसे मुश्किल हालात में हवाई जहाज़ उड़ाने के लिए मैंने ली शॉ से बेहतर पायलट नहीं देखा।
बढ़िया। मेरी तो हालत पतली है।
डू-हो सामान्य तौर पर सीट के नीचे कुछ रखता है,
आपातकालीन समय के लिए।
हाँ, यही है। इसका ढक्कन हटाओ।
एक घूँट पी लो, बड़ी घूँट। ज़रूरत पड़ेगी।
यह तो पानी है।
वापस ढक्कन लगा दो। यहाँ इसे ऐसे रख दो कि मुझे यह दिखाई देती रहे।
हाँ। ठीक है।
अब हमारे पास एक अनुकूलन सूचक है।
हम चले!
हद है यार!
हे भगवान! इसे रोको!
- चलो, बच्चे। - शॉ!
नियत स्तर पर!
वहाँ। हम वहाँ लैंड कर सकते हैं।
- झटके लगेंगे, दोस्तों। पकड़कर रहना। - धत् तेरे की!
वहाँ नीचे वह क्या है?
- क्या? रुको, क्या? - कोई चीज़ पकड़ लेना।
बस हो गया!
पीछे सब सही सलामत हैं ना?
भाई, तुम्हें अपनी लैंडिंग पर काम करना चाहिए।
कमाल कर दिया, साथी पायलट।
ओह, नहीं।
747पी
मुझे उन्हें नहीं देखना।
यह डैड नहीं हैं।
उसकी सीट बेल्ट खुली हुई है। हो सकता है वह कहीं दूर जाकर गिरा हो।
वाह।
बाप रे बाप!
हे भगवान। क्या वहाँ कोई होगा?
तो, अगर सब लोग क्रैश में मर गए, तो यह सब किसने जमाया?
मैं इस लिखाई को पहचानती हूँ।
मैं भी।
वह ज़िंदा हैं।
वह लैंड कर गया था।
सुरक्षित।
हमें अभी निकलना होगा!
मैं विमान को चलाता हूँ। तुम लोग जल्दी आओ!
जल्दी!
चलो, चलो! चलो!
- चलो! - विमान तक पहुँचो!
नहीं।
ओह, नहीं।
व्हो!
उप-शीर्षक अनुवादक : पुनीत कुसुम